Romanen kom i 2021 og utforsker forholdet mellom savn og sinne, rettferdighet, straff, tilgivelse og menneskeverd. Det konkrete utgangspunktet for romanen er Annas unge datter Karla som myrdes under en reise i Sudan. Her kan drap straffes med døden, men loven er slik at offerets etterlatte kan bidra til at domfelte slipper den hardeste straffen. Hvordan skal Anna forholde seg til det midt oppe i sorgen?